ΠΕΡΙΕΧΟΜΕΝΑ
ΑΠΟΦΑΣΕΙΣ
Μερική ανάκληση της υπ’  αρ. 2492/05-04-2013
(Δ’ 206) απόφασης του Γενικού Γραμματέα Αποκεντρωμένης Διοίκησης Κρήτης, ως προς τμήμα
αυτής, εμβαδού 1.312,03 τ.μ., σύμφωνα με την
παρ. 4 του άρθρου 44 του ν. 998/1979.
Τροποποίηση ρυμοτομικού σχεδίου με άρση ρυμοτομικής απαλλοτρίωσης στα ΟΤ 214 και 215
του ρυμοτομικού σχεδίου Φιλιατρών.
ΑΠΟΦΑΣΕΙΣ
Αριθμ. 130762
(1)
Μερική ανάκληση της υπ’ αρ. 2492/05-04-2013
(Δ’ 206) απόφασης του Γενικού Γραμματέα Αποκεντρωμένης Διοίκησης Κρήτης, ως προς τμήμα
αυτής, εμβαδού 1.312,03 τ.μ., σύμφωνα με την
παρ. 4 του άρθρου 44 του ν. 998/1979.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ ΚΑΙ
ΕΝΕΡΓΕΙΑΣ
Έχοντας υπόψη:
1. Τις διατάξεις της παρ. 1 του άρθρου 24 και της παρ. 3
του άρθρου 117 του Συντάγματος.
2. Τις διατάξεις του ν. 998/1979 «Περί προστασίας
των δασών και δασικών εν γένει εκτάσεων της Χώρας» (Α’ 289) και ειδικότερα της παρ. 1 του άρθρου 38,
όπως τροποποιήθηκε με την παρ. 1 του άρθρου 32 του
ν. 4342/2015 (Α’ 143), και των παρ. 1 και 3 του άρθρου 41.
3. Τις διατάξεις του ν. 3208/2003 «Προστασία των δασικών οικοσυστημάτων, κατάρτιση δασολογίου, ρύθμιση
εμπραγμάτων δικαιωμάτων επί δασών και δασικών εν
γένει εκτάσεων και άλλες διατάξεις» (Α’  303) και ειδικότερα της παρ. 15 του άρθρου 1.
4. Τις υπ’ αρ. 160417/1180/8-7-1980 και 182447/3049/
24-9-1980 διαταγές του Υπουργείου Γεωργίας, με τις
οποίες δόθηκαν οδηγίες στις Δασικές Υπηρεσίες για την
κήρυξη εκτάσεων ως αναδασωτέων.
5. Τις διατάξεις του ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων
των κυβερνητικών, διοικητικών και αυτοδιοικητικών οργάνων στο διαδίκτυο - Πρόγραμμα Διαύγεια και άλλες
διατάξεις» (Α’ 112).
6. Τις διατάξεις του ν. 3200/1955 «Περί διοικητικής
αποκέντρωσης» (Α’ 97) όπως τροποποιήθηκαν και συμπληρώθηκαν με το ν.δ. 532/1970 (Α’ 103).
7. Το ν. 3900/2010 «Εξορθολογισμός διαδικασιών και
επιτάχυνση της διοικητικής δίκης» (Α’ 213).
8. Το άρθρο 90 του Κώδικα της νομοθεσίας για την
Κυβέρνηση και τα κυβερνητικά όργανα (π.δ. 63/2005
Α’ 98), σε συνδυασμό με την περ. 22 του άρθρου 119 του
ν. 4622/2019 (Α’ 133).
9. Τον ν. 4061/2012 «Διαχείριση και προστασία ακινήτων Υπουργείου Αγροτικής Ανάπτυξης και Τροφίμων -
Ρύθμιση εμπραγμάτων δικαιωμάτων και άλλες διατάξεις» (Α’ 66) και ειδικότερα την παρ. 2 του άρθρου 26.
10. Το π.δ. 32/2016 «Ορισμός επιστημονικών κριτηρίων και συνεκτιμόμενων στοιχείων για την υπαγωγή
εκτάσεων στις περιπτώσεις των παραγράφων 1, 2 και 5
του άρθρου 3 του ν. 998/1979» (Α’ 46).
11. Τις διατάξεις των άρθρων 47 έως 55 του
ν. 4915/2022 «Εθνικό Στρατηγικό Σχέδιο Καταπολέμησης της Διαφθοράς, διατάξεις για θέματα ανθρώπινου
δυναμικού και Οργανισμών Τοπικής Αυτοδιοίκησης,
νομοθετικό πλαίσιο εκπαίδευσης των σπουδαστών/
σπουδαστριών της Εθνικής Σχολής Δημόσιας Διοίκησης και Αυτοδιοίκησης για την ένταξη στον κλάδο Π.Ε.
Επιτελικών Στελεχών, διατάξεις για την ολοκλήρωση της
μεταφοράς των δασικών υπηρεσιών στο Υπουργείο Περιβάλλοντος και Ενέργειας, διατάξεις για την εφαρμογή
του Εθνικού Σχεδίου Ανάκαμψης και Ανθεκτικότητας
’’Ελλάδα 2.0’’, Εθνική Σύνταξη Ομογενών και άλλες επείγουσες διατάξεις» (Α’ 63).
12. Τις διατάξεις του π.δ. 132/2017 «Οργανισμός
Υπουργείου Περιβάλλοντος και Ενέργειας (Υ.Π.ΕΝ.)»
(Α’ 160), όπως τροποποιήθηκε με το π.δ. 29/2022 (Α’ 77).
13. Τις διατάξεις του π.δ. 6/2022 «Σύσταση και μετονομασία Γενικών Γραμματειών, σύσταση Ειδικής Γραμμα-
τείας, μεταφορά υπηρεσιών και αρμοδιοτήτων» (Α’ 17).
14. Την από 13.8.2021 Πράξη Νομοθετικού Περιεχομένου «Έκτακτα μέτρα για την αποτελεσματική προ-
στασία και την ταχεία αποκατάσταση του φυσικού περιβάλλοντος, την άμεση στήριξη των πληγέντων από τις
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Μαρτίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 170
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 170/26.03.2024
πυρκαγιές του Ιουλίου/Αυγούστου 2021 και συναφείς
διατάξεις» (Α’ 143), η οποία κυρώθηκε με το άρθρο 2 του
ν. 4824/2021 (Α’ 156).
15. Την υπό στοιχεία ΥΠΕΝ/ΔΔΥ/48478/3594/
16.05.2022 κοινή υπουργική απόφαση «Καθορισμός
των διοικητικών λεπτομερειών μεταφοράς των δασικών
υπηρεσιών, του αντίστοιχου προσωπικού και λοιπών θεμάτων της παρ. 5 του άρθρου τρίτου της από 13.8.2021
Πράξης Νομοθετικού Περιεχομένου (Α’ 143), η οποία κυρώθηκε με το άρθρο 2 του ν. 4824/2021 (Α’ 156)» (Β’ 2415).
16. Την υπό στοιχεία ΥΠΕΝ/ΔΔΥ/62511/4542/
17-6-2022 απόφαση του Υπουργού Περιβάλλοντος και
Ενέργειας «Διαπιστωτική πράξη κατάταξης και τοποθέτησης του προσωπικού των Περιφερειακών Δασικών
Υπηρεσιών του Υπουργείου Περιβάλλοντος και Ενέργειας» (Β’ 3145).
17. Την υπό στοιχεία ΥΠΕΝ/ΔΔΥ/70401/5167/6-7-2022
απόφαση του Υπουργού Περιβάλλοντος και Ενέργειας
«Τοποθέτηση Προϊσταμένων σε θέσεις ευθύνης επιπέδου Γενικής Διεύθυνσης στις Επιθεωρήσεις Εφαρμογής
Δασικής Πολιτικής του Υπουργείου Περιβάλλοντος και
Ενέργειας» (ΑΔΑ: Ω8ΔΡ4653Π8-7ΨΡ), με την οποία μεταξύ άλλων τοποθετήθηκε στη θέση Προϊσταμένου της
Επιθεώρησης Εφαρμογής Δασικής Πολιτικής Κρήτης ο
Ιωάννου Αναστάσιος του Χρήστου.
18. Την υπό στοιχεία ΥΠΕΝ/ΔΝΕΠ/83988/2740/
25-8-2022 κοινή απόφαση του Υπουργού και του Υφυπουργού Περιβάλλοντος και Ενέργειας και του Γενικού
Γραμματέα Δασών «Εξουσιοδότηση υπογραφής ’’Με
εντολή Υπουργού’’ του Υπουργού Περιβάλλοντος και
Ενέργειας, ’’Με εντολή Υφυπουργού’’ του Υφυπουργού
Περιβάλλοντος και Ενέργειας και με ’’Με εντολή Γενικού
Γραμματέα Δασών’’ του Γενικού Γραμματέα Δασών του
Υπουργείου Περιβάλλοντος και Ενέργειας, κατά λόγο αρμοδιότητας, στον Προϊστάμενο της Γενικής Διεύθυνσης
Δασών και Δασικού Περιβάλλοντος της Γενικής Γραμματείας Δασών του Υ.Π.ΕΝ., στους Προϊσταμένους των
Επιθεωρήσεων Εφαρμογής Δασικής Πολιτικής και στους
Προϊσταμένους των Διευθύνσεων, Δασαρχείων και Τμημάτων που υπάγονται σε αυτές» (Β’ 4528).
19. Την υπ’ αρ. 2492/05-04-2013 απόφαση του Γενικού Γραμματέα Αποκεντρωμένης Διοίκησης Κρήτης
«Κήρυξη ως αναδασωτέας έκτασης συνολικού εμβαδού
4.309.563,41 τ.μ. στην περιοχή ανάμεσα στους οικισμούς
’’Μάρθα’’, ’’Κάτω Βιάννος’’, ’’Χόνδρος’’ και ’’Κερατόκαμπος’’
στην περιφέρεια του Δήμου Βιάννου, Ν. Ηρακλείου»
(Δ’ 206).
20. Την υπ’ αρ. 554/29-01-2021 (ΑΔΑ: ΨΟΨΘΟΡ1Θ-ΜΕΩ)
απόφαση του Διευθυντή Δασών Ηρακλείου, με την οποία
αναρτήθηκε ο θεωρημένος δασικός χάρτης της Π.Ε. Ηρακλείου, στον ειδικό διαδικτυακό τόπο ανάρτησης δασικών
χαρτών και υποβολής αντιρρήσεων της ιστοσελίδας του
Ν.Π.Δ.Δ. «Ελληνικό Κτηματολόγιο», η οποία τροποποιήθηκε με την υπ’ αρ. 435/28-01-2022 (ΑΔΑ: ΨΟΛ4ΟΡ1Θ-ΘΨΞ)
πράξη του Διευθυντή Δασών Ηρακλείου.
21. Την υπ’ αρ. 123489/08-03-2024 εισήγηση της Διεύθυνσης Δασών Ηρακλείου για μερική ανάκληση της
υπ’ αρ. 2492/05-04-2013 απόφασης του Γενικού Γραμματέα Αποκεντρωμένης Διοίκησης Κρήτης, ως προς τμήμα
αυτής, εμβαδού 1.312,03 τ.μ., αποφασίζουμε:
Ανακαλούμε εν μέρει την υπ’ αρ. 2492/05-04-2013
απόφαση του Γενικού Γραμματέα Αποκεντρωμένης
Διοίκησης Κρήτης «Κήρυξη ως αναδασωτέας έκτασης
συνολικού εμβαδού 4.309.563,41 τ.μ. στην περιοχή ανάμεσα στους οικισμούς ’’Μάρθα’’, ’’Κάτω Βιάννος’’, ’’Χόν-
δρος’’ και ’’Κερατόκαμπος’’ στην περιφέρεια του Δήμου
Βιάννου, Ν. Ηρακλείου» (Δ’ 206), για τμήμα αυτής, εμβαδού 1.312,03 τ.μ., λόγω πλάνης περί τα πράγματα,
αλλά και για λόγους χρηστής διοίκησης και δικαιολογημένης εμπιστοσύνης του διοικουμένου, σύμφωνα με
τους κανόνες ανάκλησης των διοικητικών πράξεων και
την παρ. 4 του άρθρου 44 του ν. 998/1979.
Το προς ανάκληση τμήμα στον αναρτημένο δασικό
χάρτη της Π.Ε. Ηρακλείου αποτυπώνεται με ένδειξη ΠΑ1,
με δευτερεύουσα πληροφορία ΑΝ2 και προσδιορίζεται
με στοιχεία κορυφών 1, 2, 3, 4, ..., 18, 19, 20, 1, στο με
ημερομηνία 08-03-2024, συνημμένο στην παρούσα απόφαση τοπογραφικό διάγραμμα του Διευθυντή Δασών
Ηρακλείου, Ιωάννη Ασπετάκη.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 170/26.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 170/26.03.2024
Η απόφασή να δημοσιευθεί στην Εφημερίδα της Κυβερνήσεως.
Ηράκλειο, 13 Μαρτίου 2024
Με εντολή Γενικού Γραμματέα Δασών
Ο Προϊστάμενος της Επιθεώρησης
Εφαρμογής Δασικής Πολιτικής Κρήτης
ΑΝΑΣΤΑΣΙΟΣ ΙΩΑΝΝΟΥ
Ι
Αριθμ. 75745
(2)
Τροποποίηση ρυμοτομικού σχεδίου με άρση ρυμοτομικής απαλλοτρίωσης στα ΟΤ 214 και 215
του ρυμοτομικού σχεδίου Φιλιατρών.
Ο ΠΕΡΙΦΕΡΕΙΑΡΧΗΣ ΠΕΛΟΠΟΝΝΗΣΟΥ
Έχοντας υπόψη:
1. Το άρθρο 186 του ν. 3852/2010 «Νέα αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α’ 87).
2. Το π.δ. 131/2010 «Οργανισμός της Περιφέρειας Πελοποννήσου» (Α’ 224).
3. Το ν.δ. της 17-7-1923 (Α’ 228).
4. Τον ν. 1337/1983 (Α’ 33).
5. Το άρθρο 10 του ν. 3044/2002 (Α’ 197).
6. Τα άρθρα 18 και 19 Δ/τος της 3-4-1929 «περί ΓΟΚ»,
διατηρηθέντα σε ισχύ.
7. Την υπ’ αρ. 1/1961 εγκύκλιο, καθώς και την υπ’
αρ. 55/13-6-1988 εγκύκλιο «Οδηγίες και προδιαγραφές
για τροποποιήσεις και επεκτάσεις σχεδίων πόλεως».
8. Την υπ’ αρ. 29454/18/2003 εγκύκλιο «Αρμοδιότητες Πολεοδομικού Σχεδιασμού», όπως και την
υπ’ αρ. 18894/6/2006 εγκύκλιο «Άσκηση αρμοδιοτήτων
Πολεοδομικού Σχεδιασμού».
9. Τις διατάξεις του Κώδικα Βασικής Πολεοδομικής
Νομοθεσίας (Δ’ 580/1999) και ειδικότερα τα άρθρα 152,
154 και 160.
10. Τις διατάξεις του άρθρου 11 του Κώδικα Αναγκαστικών Απαλλοτριώσεων Ακινήτων (ν. 2882/2001, Α’ 17).
11. Τις διατάξεις του ν. 4067/2012 (Α’ 79).
12. Τις διατάξεις του ν. 4315/2014 (Α’ 269).
13. Τις διατάξεις του ν. 4759/2020 (Α’ 245) και ειδικότερα το κεφάλαιο Η’ «ρυμοτομικές απαλλοτριώσεις»,
άρθρα 87 - 93.
14. Το από 21-3-1876 β. δ. «Περί εγκρίσεως διατάγματος ρυμοτομίας της πόλεως Φιλιατρών» (Α’ 20).
15. Την από 22-2-2023 αίτηση των Μουστρή Παναγιώτη του Ανδρέα, Μουστρή Ανδρέα του Παναγιώτη, Μου-
στρή Γεώργιος του Παναγιώτη και Ειρήνη Γεωργοπούλου
χήρα Νικολάου που κατέθεσαν στην ΥΔΟΜ του Δήμου
Τριφυλίας, από την οποία προκύπτει το αίτημά τους για
άρση ρυμοτομικής απαλλοτρίωσης σε γεωτεμάχιά τους,
που βρίσκονται στα ΟΤ 214 και 215 του ρυμοτομικού
σχεδίου Φιλιατρών.
16. Την υπ’ αρ. οικ. 285/109/6-4-2023 (ΟΡΘΗ ΕΠΑΝΑΛΗΨΗ) εισήγηση της Υπηρεσίας Δόμησης του Δήμου
Τριφυλίας.
17. Την υπ’ αρ. 7/2023 ομόφωνη απόφαση της Επιτροπής Ποιότητας Ζωής και την υπ’ αρ. 60/2023 ομόφωνη
απόφαση του Δημοτικού Συμβουλίου Τριφυλίας.
18. Τη δημοσιότητα της παραπάνω απόφασης του ΔΣ
α)στην εφημερίδα «ΕΛΕΥΘΕΡΙΑ» στις 9 Ιουνίου 2023 στο
υπ’ αρ. φύλλο 36982 και στις 10 και 11 Ιουνίου 2023 στο
υπ’ αρ. 36983 φύλλο και β) στην εφημερίδα «ΘΑΡΡΟΣ»
στις 9 Ιουνίου 2023 στο υπ’ αρ. φύλλο 13559 και στις 10
και 11 Ιουνίου 2023 στο υπ’ αρ. 13560 φύλλο.
19. Τη δημοσιοποίηση της υπ’ αρ. 60/2023 απόφασης
στους εμπλεκόμενους ιδιοκτήτες και στον πίνακα ανακοινώσεων του Δήμου.
20. Το γεγονός ότι δεν υποβλήθηκαν ενστάσεις, σύμφωνα με το υπ’ αρ. 8098/11-7-2023 έγγραφο του Δήμου
Τριφυλίας.
21. Το υπ’ αρ. οικ. 783/300/20-7-2023 έγγραφο της
Υπηρεσίας Δόμησης του Δήμου Τριφυλίας.
22. Το υπ’ αρ. 312262/13-9-2023 έγγραφό μας.
23. Το υπ’ αρ. 11903/26-9-2023 έγγραφο της Διεύθυνσης Οικονομικών Υπηρεσιών του Δήμου Τριφυλίας.
24. Το υπ’ αρ. 983/385/3-10-2023 έγγραφο της ΥΔΟΜ
Δήμου Τριφυλίας.
25. Τις υπεύθυνες δηλώσεις των αιτούντων την άρση
απαλλοτρίωσης ιδιοκτητών.
26. Την υπ’ αρ. 411139/24-11-2023 εισήγηση της Προϊσταμένης του Τμήματος Χωρικού Σχεδιασμού προς το
αρμόδιο ΣΥΠΟΘΑ Α ΠΕ Μεσσηνίας η οποία διαβιβάστηκε με το υπ’ αρ. 413224/27-11-2023 έγγραφό μας.
27. Το υπ’ αρ. 34/9-2-2024 έγγραφο, με το οποίο μας
διαβιβάστηκε η ομόφωνα θετική γνωμοδότηση με αριθμό 19/θέμα 6ο από το υπ’ αρ. 2/13-12-2023 πρακτικό του
ΣΥΠΟΘΑ Α ΠΕ Μεσσηνίας.
28. Και επειδή:
Α) Οι ιδιοκτήτες Μουστρής Παναγιώτης του Ανδρέα,
Μουστρής Ανδρέας του Παναγιώτη, Μουστρής Γεώργιος
του Παναγιώτη και Γεωργοπούλου Ειρήνη χήρα Νικολάου κατέθεσαν αίτηση στην ΥΔΟΜ του Δήμου Τριφυλίας
για την άρση της ρυμοτομικής απαλλοτρίωσης που είχε
επιβληθεί στις ιδιοκτησίες τους. Συγκεκριμένα και σύμφωνα με το τοπογραφικό διάγραμμα τροποποίησης με
άρση ρυμοτομικής απαλλοτρίωσης που συντάχθηκε τον
Απρίλιο 2023 από τον Διπλωματούχο Πολιτικό Μηχανικό
Ηλία Ηλιόπουλο, κλίμακας 1:500, το οποίο ελέγχθηκε
και θεωρήθηκε από την ΥΔΟΜ του Δήμου Τριφυλίας
προκύπτει ότι η προβλεπόμενη - από το εγκεκριμένο
σχέδιο που εγκρίθηκε με το από 21-3-1876 β. δ. (Α’ 20)
της πόλης Φιλιατρών - οδός μεταξύ των ΟΤ 214 και 215
δεν έχει διανοιχθεί έως σήμερα.
Σύμφωνα με τις ισχύουσες πολεοδομικές διατάξεις για
την διάνοιξη της εν λόγω οδού, ο Δήμος Τριφυλίας όφειλε να έχει μεριμνήσει για την εφαρμογή των διατάξεων
του από 17-7/16-8-1923 ν.δ. «Περί σχεδίων πόλεων, κωμών και συνοικισμών του Κράτους και οικοδομής αυτών»
και να έχει συντάξει πράξη προσκύρωσης τακτοποίησης
και αναλογισμού αποζημιώσεων. Τέτοια πράξη όμως δεν
έχει έως σήμερα συνταχθεί, με αποτέλεσμα λόγω της
παρόδου 15 χρόνων από την έγκριση του ρυμοτομικού
σχεδίου, οι ιδιοκτήτες των γεωτεμαχίων που ρυμοτομούνται έχουν το δικαίωμα - κατ’ εφαρμογή του ν. 4759/2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 170/26.03.2024
(Α’ 245) και συγκεκριμένα του άρθρου 88 αυτού - να ζητήσουν την άρση της ρυμοτομικής απαλλοτρίωσης.
Η Υπηρεσία μας αν και καταρχήν διαφωνεί με τις άρσεις ρυμοτομικών απαλλοτριώσεων που έχουν σκοπό
την κατάργηση προβλεπόμενων από το σχέδιο πόλεως
οδών, γιατί με τον τρόπο αυτό καταστρατηγείται ο πολεοδομικός σχεδιασμός, στην συγκεκριμένη περίπτωση
είναι υποχρεωμένη να προωθήσει τη διαδικασία της τροποποίησης του ρυμοτομικού σχεδίου με κατάργηση του
προβλεπόμενου και μη διανοιχθέντος δρόμου μεταξύ
των ΟΤ 214 και 215 σε εφαρμογή του άρθρου 90 του
ν. 4759/2020 (Α’ 245).
Β) Οι ιδιοκτησίες 1 και 3, στις οποίες προτείνεται η
άρση της απαλλοτρίωσης με την τροποποίηση, έχουν
υποχρέωση εισφοράς σε γη κατ’ εφαρμογή του άρθρου 20 παρ. 2β του ν. 2508/1997, όπως τροποποιήθηκε
με την παρ. 7 του άρθρου 1 του ν. 4315/2014 (Α’ 269). Η
ιδιοκτησία 01 που περιγράφεται από τις κορυφές 1.2.3
.4.5.6.7.8.9.10.11.12.13.14.15.16.1 εμβαδού 1617,34 τ.μ.
έχει ρυμοτομούμενο τμήμα που περιγράφεται από τις
κορυφές 1.14.15.16.1 εμβαδού 396,92 τ.μ.. Η ιδιοκτησία
3 περιγράφεται από τις κορυφές Α.Β.Γ.Δ.Ε.Ζ.Η.Θ.Ι.Κ.Λ.Α
εμβαδού 2208,12 τ.μ. ρυμοτομείται κατά το τμήμα της
Α.Β.Μ.Ζ.Η.Α εμβαδού 665,19 τ.μ. η υποχρέωση σε εισφορά σε γη υπολογίζεται ως εξής:
Οικόπεδο 1: εισφορά σε γη = (396,92*10%)/2 =
19,85 τ.μ.
Οικόπεδο 3: εισφορά σε γη = (500*10%+165,19*20%)/2 =
41,52 τ.μ.
Σύμφωνα με την εισήγηση της ΥΔΟΜ και την
υπ’ αρ. 60/2023 απόφαση του ΔΣ Τριφυλίας, ο Δήμος
προτείνει τη μετατροπής της εισφοράς σε γη του οικοπέδου 1 σε χρήμα και την απόδοση της εισφοράς της
ιδιοκτησίας 3 με τη δημιουργία απότμησης που περιγράφεται από τις κορυφές Α.Α1δ.Α2δ.Α στο ενοποιημένο
ΟΤ 214Α.
Γ) Η εν λόγω τροποποίηση είναι σημειακή και εντοπισμένη.
Δ) Το γεγονός ότι από τις κανονιστικές διατάξεις της παρούσας δεν προκαλείται δαπάνη σε βάρος του προϋπο-
λογισμού της Περιφέρειας Πελοποννήσου, αποφασίζει:
1.1 Την τροποποίηση του ρυμοτομικού σχεδίου Φιλιατρών στα ΟΤ 214 και 215 ως προς την κατάργηση
της αδιάνοικτης δημοτικής οδού με άρση ρυμοτομικής απαλλοτρίωσης κατ’ εφαρμογή του άρθρου 90 του
ν. 4759/2020 (Α’ 245). Αυτή επιφέρει την ενοποίηση
των ΟΤ 214 και 215 και τη μετονομασία τους σε ΟΤ
214Α, διότι αίρεται η απαλλοτρίωση στο μη διανοιγμένο έως σήμερα τμήμα της οδού εμβαδού 1062,11
τ.μ., το οποίο μετατρέπεται σε οικοδομήσιμο τμήμα.
Η τροποποίηση απεικονίζεται στο από Απρίλιο 2023
τοπογραφικό διάγραμμα κλίμακας 1:500 το οποίο συντάχθηκε από τον Διπλωματούχο Πολιτικό Μηχανικό
Ηλία Ηλιόπουλο, ελέγχθηκε και θεωρήθηκε από την
ΥΔΟΜ του Δήμου Τριφυλίας υπογράφεται και συνοδεύει την παρούσα.
1.2 Το οικόπεδο 3 οφείλει εισφορά σε γη εμβαδού
41,52 τ.μ. η οποία αποδίδεται σαν απότμηση στο ΟΤ
214Α που περιγράφεται από τις κορυφές Α.Α1δ.Α2δ.Α.
1.3 Το οικόπεδο 1 οφείλει εισφορά σε γη εμβαδού
19,85 τ.μ. και από τον Δήμο προτείνεται να μετατραπεί
σε χρήμα κατ’ εφαρμογή της παρ. 4 του άρθρου 90 του
ν. 4759/2020.
1.4 Για το ΟΤ 214Α ισχύουν οι όροι δόμησης που ίσχυαν στο ΟΤ 214.
2.1 Η παρούσα απόφαση ισχύει από τη δημοσίευσή
της στην Εφημερίδα της Κυβερνήσεως.
2.2 Επιτρέπεται η υποβολή προσφυγής στον Γραμματέα της οικείας Αποκεντρωμένης Διοίκησης, μέχρι
συστάσεως της αυτοτελούς Υπηρεσίας Εποπτείας Οργανισμών Τοπικής Αυτοδιοίκησης (Ελεγκτής Νομιμότητας)
μόνο για παράβαση νόμου, σύμφωνα με τις διατάξεις του
άρθρου 227 του ν. 3852/2010 (Α’ 87), και σε προθεσμία
15 ημερών από τη δημοσίευσή της στην Εφημερίδα της
Κυβερνήσεως ή την ανάρτησή της στο Διαδίκτυο.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 170/26.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 170/26.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 170/26.03.2024
Η απόφαση αυτή να δημοσιευθεί στην Εφημερίδα της Κυβερνήσεως, να αναρτηθεί στο διαδίκτυο και να κοινοποιηθεί στον Δήμο Τριφυλίας.
Τρίπολη, 8 Μαρτίου 2024
Ο Περιφερειάρχης
ΔΗΜΗΤΡΙΟΣ ΠΤΩΧΟΣ

[Source: 20240400170.pdf | Tokens: 14809]